তাঁর বেস প্রাইস ছিল ২০ লক্ষ টাকা। ইন্ডিয়ান প্রিমিয়ার লিগের দুনিয়ায় তাঁরই দাম হল দেড় কোটি টাকা। তিনি প্রয়াস রায় বর্মণ। মাত্র ১৬ বছর বয়স বাংলার এই লেগ স্পিনারের। নিলামে তাকেই কিনে নিল বিরাট কোহলির রয়্যাল চ্যালেঞ্জার্স ব্যাঙ্গালোর। অক্টোবরের ২৫ তারিখ ১৬ বছর বয়সে পা দিয়েছে প্রয়াস। 

এই বিষয়ে অন্যান্য খবর

মুশফিকুর পরে মাহমুদউল্লাহ! নিলামে নামই উঠল না বাংলাদেশির তারকার


টেলিভিশনের সামনে বসে নিলাম দেখছিল বাংলার এই বোলার। স্বপ্নেও ভাবতে পারেনি আরসিবি তাকে কিনে নেবে। কারণ বড় বড় সব নাম অবিক্রীত থেকে গিয়েছিল নিলামে। সেই জায়গায় বাংলার ছেলেকে ৭ গুণ বেশি দামে কিনে নেয় ব্যাঙ্গালোর। নিজে লেগ স্পিনার হলেও বিরাট কোহলিকেই আদর্শ মানে প্রয়াস।
কোহলির ব্যাটিং দেখার জন্য অনেক সময় খাওয়া দাওয়া ভুলে যায় বাংলার বোলার। ফলে কোহলির সঙ্গে একই সাজঘর শেযার করা প্রয়াসের কাছে স্বপ্নের মতো ব্যাপার। এখনও পর্যন্ত একটি টি টোয়েন্টি ম্যাচও খেলেনি প্রয়াস। চলতি  বছরে বিজয় হাজারে ট্রফিতে বাংলার হয়ে অভিষেক ঘটে প্রয়াসের। প্রথম ম্যাচেই চার-চার জন ব্যাটসম্যানকে আউট করে শোরগোল ফেলে দিয়েছিল প্রয়াস। তার সৌজন্যে বাংলা কাশ্মীরকে ছয় উইকেটে হারায়। বিজয় হাজারে টুর্নামেন্টে ১১টি উইকেটের মালিক প্রয়াস। বাংলা ছেড়ে শহরের ফ্র্যাঞ্চাইজি কলকাতা নাইট রাইডার্স থেকে ডাক না আসায় প্রয়াসের নতুন ঠিকানা এবার ব্যাঙ্গালোর।